title: Komisjoni rakendusmäärus (EL) 2019/1997, 29. november 2019, millega taasalustatakse uurimist pärast 19. septembril 2019. aastal kohtuasjas C-251/18: Trace Sport SAS tehtud kohtuotsust seoses nõukogu 29. mai 2013. aasta rakendusmäärusega (EL) nr 501/2013, millega laiendatakse Hiina Rahvavabariigist pärit jalgrataste impordi suhtes määrusega (EL) nr 990/2011 kehtestatud lõplikku dumpinguvastast tollimaksu Indoneesiast, Malaisiast, Sri Lankalt ja Tuneesiast lähetatud jalgrataste impordile olenemata sellest, kas päritolumaana on deklareeritud Indoneesia, Malaisia, Sri Lanka või Tuneesia või mitte

text:
                  2.12.2019

                  ET

                  Euroopa Liidu Teataja

                  L 310/29

         KOMISJONI RAKENDUSMÄÄRUS (EL) 2019/1997,
         29. november 2019,
         millega taasalustatakse uurimist pärast 19. septembril 2019. aastal kohtuasjas C-251/18: Trace Sport SAS tehtud kohtuotsust seoses nõukogu 29. mai 2013. aasta rakendusmäärusega (EL) nr 501/2013, millega laiendatakse Hiina Rahvavabariigist pärit jalgrataste impordi suhtes määrusega (EL) nr 990/2011 kehtestatud lõplikku dumpinguvastast tollimaksu Indoneesiast, Malaisiast, Sri Lankalt ja Tuneesiast lähetatud jalgrataste impordile olenemata sellest, kas päritolumaana on deklareeritud Indoneesia, Malaisia, Sri Lanka või Tuneesia või mitte
         EUROOPA KOMISJON,
         võttes arvesse Euroopa Liidu toimimise lepingut, eriti selle artiklit 266,
         võttes arvesse Euroopa Parlamendi ja nõukogu 8. juuni 2016. aasta määrust (EL) 2016/1036 kaitse kohta dumpinguhinnaga impordi eest riikidest, mis ei ole Euroopa Liidu liikmed (1) (edaspidi „alusmäärus“), eriti selle artiklit 13,
         ning arvestades järgmist:
         1.   MENETLUS

                     (1)

                     Pärast määruse (EÜ) nr 1225/2009 artikli 11 lõike 2 kohast aegumise läbivaatamist algatas komisjon 26. septembril 2012 määrusega (EL) nr 875/2012 (2) uurimise seoses võimaliku kõrvalehoidmisega Hiina Rahvavabariigist (edaspidi „HRV“) pärit jalgrataste impordi suhtes nõukogu rakendusmäärusega (EL) nr 990/2011 kehtestatud dumpinguvastastest meetmetest.

                     (2)

                     29. mai 2013. aasta nõukogu rakendusmäärusega (EL) nr 501/2013 (3) (edaspidi „vaidlustatud määrus“) laiendas nõukogu 5. juunil 2013 nõukogu rakendusmäärusega (EL) nr 990/2011 kehtestatud dumpinguvastast tollimaksu Malaisiast, Sri Lankalt ja Tuneesiast lähetatud jalgrataste impordile olenemata sellest, kas päritolumaana on deklareeritud Indoneesia, Malaisia, Sri Lanka või Tuneesia või mitte.

                     (3)

                     19. septembril 2015. aastal kohtuasjas T‑413/13: City Cycle Industries vs. nõukogu tehtud otsusega tühistas Euroopa Liidu Üldkohus nõukogu rakendusmääruse (EL) nr 501/2013 artikli 1 lõiked 1 ja 3 selles osas, mis puudutab äriühingut City Cycle Industries (edaspidi „City Cycle“).

                     (4)

                     Kõnealuse kohtuotsuse punktides 82–97 analüüsis Üldkohus kõigepealt tõendeid, mida City Cycle oli uurimise käigus esitanud. Kohus leidis, et tõendid ei näita, et City Cycle oleks Sri Lanka päritolu jalgrataste importija või et äriühing vastaks alusmääruse artikli 13 lõikes 2 sätestatud tingimustele. Teiseks otsustas Üldkohus vaidlustatud kohtuotsuse punktis 98, et sellegipoolest ei olnud nõukogul mingit teavet, mis võimaldanuks vaidlusaluse määruse punktis 78 sõnaselgelt järeldada, et City Cycle tegeleb lähetamisega. Kolmandaks märkis Üldkohus vaidlustatud kohtuotsuse punktis 99, et tõepoolest ei ole võimalik välistada, et kõigi nende tavade, protsesside või toimingute hulgast, millel puudub piisav nõuetekohane põhjendus või majanduslik õigustus peale esialgse dumpinguvastase tollimaksu kehtestamise alusmääruse artikli 13 lõike 1 teise lõigu tähenduses, kasutas City Cycle lähetamist.

                     (5)

                     26. jaanuaril 2017 jättis Euroopa Kohus liidetud kohtuasjadega C-248/15P, C-254/15P ja C-260/15P (4) Üldkohtu otsuse vastu 19. märtsil 2015 esitatud apellatsioonkaebused rahuldamata.

                     (6)

                     Euroopa Kohtu otsuse järel otsustas komisjon osaliselt taasalustada Sri Lankalt lähetatud jalgrataste (olenemata sellest, kas päritolumaana on deklareeritud Sri Lanka või mitte) importi käsitleva kõrvalehoidmisvastase uurimise, mille tulemusel võeti vastu vaidlustatud määrus, ning uurimist jätkatakse alates hetkest, kui leidis aset eeskirjade väidetav rikkumine. Taasalustamise ulatus piirdus Euroopa Kohtu otsuse rakendamise selle osaga, mis oli seotud äriühinguga City Cycle. Taasalustamise tulemusena võttis komisjon vastu 9. jaanuari 2018. aasta rakendusmääruse (EL) 2018/28, millega kehtestatakse uuesti lõplik dumpinguvastane tollimaks äriühingu City Cycle Industries kaudu lähetatud jalgrataste impordi suhtes, olenemata sellest, kas päritolumaana on deklareeritud Sri Lanka või mitte

                     (7)

                     Pidades silmas eelotsusetaotlust, mille oli esitanud Rechtbank Noord-Holland, otsustas Euroopa Kohus 19. septembril 2019 kohtuasjas C-251/18: Trace Sport SAS, et nõukogu rakendusmäärus (EL) nr 501/2013 on kehtetu osas, mis puudutab Sri Lankalt lähetatud jalgrataste importi, olenemata sellest, kas päritolumaana on deklareeritud Sri Lanka või mitte. Euroopa Kohus jõudis järeldusele, et nõukogu rakendusmäärus (EL) nr 501/2013 ei sisalda ühtegi isikupõhist analüüsi meetmetest kõrvalehoidmise kohta, milles võivad olla osalenud Kelani Cycles ja Creative Cycles. Euroopa Kohus leidis, et järeldus Sri Lanka tasandil lähetamise esinemise kohta ei saa õiguslikult rajaneda vaid kahel nõukogu konkreetsel tuvastusel, mille kohaselt esiteks muutus liidu ja Sri Lanka vaheline kaubandusstruktuur ning teiseks ei teinud osa eksportivatest tootjatest koostööd. Sellest lähtuvalt otsustas Euroopa Kohus, et nõukogu rakendusmäärus (EL) nr 501/2013 on kehtetu osas, mis puudutab Sri Lankalt lähetatud jalgrataste importi, olenemata sellest, kas päritolumaana on deklareeritud Sri Lanka või mitte.

                     (8)

                     Euroopa Liidu toimimise lepingu artikli 266 kohaselt peavad liidu institutsioonid võtma Euroopa Liidu Kohtu otsuse täitmiseks vajalikud meetmed.

                     (9)

                     Kohtupraktikast tuleneb, et kui Euroopa Kohtu otsusega tunnistatakse kehtetuks või tühistatakse dumpinguvastase tollimaksu kehtestanud määrus, siis on institutsioonil, kelle ülesanne on selle kohtuotsuse täitmine, võimalus jätkata selle määruse vastuvõtmise menetlust isegi siis, kui sellist võimalust ei ole kohaldatavates õigusaktides sõnaselgelt ette nähtud (5).

                     (10)

                     Lisaks sellele, välja arvatud juhul, kui tuvastatud rikkumine toob endaga kaasa kogu menetluse õigusvastasuse, on asjaomasel institutsioonil võimalus kehtetuks tunnistatud või tühistatud õigusakti asendava uue akti vastuvõtmiseks jätkata menetlust selles etapis, milles rikkumine toimus (6). See tähendab eelkõige, et olukorras, kus haldusmenetluse lõpetamise akt tühistatakse, ei pruugi see tühistamine tingimata mõjutada ettevalmistavaid akte, näiteks meetmetest kõrvalehoidmise uurimise menetluse algatamist käsitlevat komisjoni määrust (EL) nr 875/2012.

                     (11)

                     Seega on komisjonil võimalus parandada neid nõukogu rakendusmääruse (EL) nr 501/2013 aspekte, mis viisid määruse kehtetuks tunnistamiseni, jättes samal ajal muutmata need osad, mida kohtuotsus ei mõjuta (7).

                     (12)

                     Seepärast otsustas komisjon taasalustada kõrvalehoidmist käsitleva uurimise, et kõrvaldada Euroopa Kohtu tuvastatud õigusvastasus.

                     (13)

                     Kuna Euroopa Kohtu kohtuotsuses C-251/18 tuvastatud rikkumine ei mõjuta komisjoni 9. jaanuari 2018. aasta rakendusmäärust (EL) 2018/28, ei hõlma käesolev menetlus lõplikku dumpinguvastast tollimaksu äriühingu City Cycle Industries lähetatud jalgrataste impordi suhtes, olenemata sellest, kas päritolumaana on deklareeritud Sri Lanka või mitte.

               2.   TAASALUSTAMISE MENETLUS

         2.1.   Menetluse taasalustamine

                     (14)

                     Eespool esitatud arvesse võttes taasalustab komisjon meetmetest kõrvalehoidmist käsitlevat uurimist seoses Indoneesiast, Malaisiast, Sri Lankalt ja Tuneesiast lähetatud jalgrataste ja muude mootorita ratassõidukite (kaasa arvatud kolmerattalised veojalgrattad, kuid mitte monorattad), mis praegu kuuluvad CN-koodide ex 8712 00 30 ja ex 8712 00 70 alla (TARICi koodid 8712003010 ja 8712007091) impordiga olenemata sellest, kas päritolumaana on deklareeritud Indoneesia, Malaisia, Sri Lanka või Tuneesia või mitte, mille tulemusena võeti vastu nõukogu rakendusmäärus (EL) nr 501/2013, ning jätkab seda alates hetkest, mil eeskirjade eiramine toimus, avaldades käesoleva määruse Euroopa Liidu Teatajas.

                     (15)

                     Taasalustamine piirdub kohtuasjas C-251/18: Trace Sport SAS tehtud Euroopa Kohtu otsuse rakendamisega. Vastavalt otsusele piirdub Euroopa Kohtu poolt tuvastatud rikkumine liidu institutsioonide tõendamiskohustusega vastavalt määruse (EL) 2016/1036 artikli 13 lõikele 3, nagu see sel ajal kehtis.

                     (16)

                     Seega tuleb täiendada nõukogu rakendusmääruse (EL) nr 501/2013 ebapiisavaid põhjendusi kättesaadavate tõendite kohta kõrvalehoidmise esinemisest Sri Lankal.

               2.2.
               Registreerimine

                     (17)

                     Vastavalt alusmääruse artikli 14 lõikele 5 kehtestatakse uurimisaluse toote impordi registreerimise nõue, millega soovitakse tagada, et kui uurimise tulemusena tehakse kindlaks meetmetest kõrvalehoidmine, siis saab dumpinguvastase tollimaksu asjakohases summas sisse nõuda alates kuupäevast, mil sellise impordi suhtes registreerimisnõue kehtima hakkas.

                     (18)

                     Komisjon võib määruse alusel lubada tolliasutustel lõpetada liitu imporditavate toodete registreerimise selliste tootjate puhul, kes on taotlenud registreerimisest vabastamist ja kelle puhul on tehtud kindlaks, et nad vastavad vabastamise eelduseks olevatele nõuetele.

               2.3.   Kirjalik esildis

                     (19)

                     Huvitatud isikutel palutakse endast teada anda ning esitada oma seisukohad, anda teavet ja esitada lisatõendeid uurimise taasalustamisega seotud küsimustes 20 päeva jooksul pärast käesoleva määruse avaldamist Euroopa Liidu Teatajas.

               2.4.   Ärakuulamisvõimalus komisjoni uurimistalitustes

                     (20)

                     Kõik huvitatud isikud võivad taotleda komisjoni uurimistalitustelt ärakuulamist. Ärakuulamistaotlus peab olema kirjalik ning selles peab olema esitatud taotluse põhjus. Uurimise taasalustamisega seonduvate küsimuste asjus tuleb ärakuulamistaotlused esitada 15 päeva jooksul pärast käesoleva määruse avaldamist Euroopa Liidu Teatajas. Hiljem tuleb ärakuulamistaotlus esitada tähtaja jooksul, mille komisjon määrab kirjavahetuses eespool nimetatud isikutega.

               2.5.   Kirjalike esildiste ja kirjade saatmise juhised

                     (21)

                     Komisjonile kaubanduskaitset käsitlevateks uurimisteks esitatava teabe suhtes ei kohaldata autoriõigust. Enne kolmanda isiku autoriõigustega kaitstud teabe ja/või andmete esitamist komisjonile peavad huvitatud isikud saama autoriõiguse omajalt spetsiaalse loa, mis sõnaselgelt võimaldab a) komisjonil kõnealust teavet ja andmeid käesolevas kaubanduse kaitsemeetmetega seotud menetluses kasutada ja b) esitada huvitatud isikutele teavet ja/või andmeid käesolevas uurimises kasutamiseks sellises vormis, mis võimaldab neil oma kaitseõigust kasutada.

                     (22)

                     Kõik huvitatud isikute kirjalikud esildised ja kirjavahetus, mida huvitatud isikud paluvad käsitleda konfidentsiaalsena, peavad olema märgistatud sõnaga „Limited“ (8).

                     (23)

                     Osalised, kes esitavad teavet märkega „Limited“, peavad vastavalt alusmääruse artikli 19 lõikele 2 esitama ka teabe mittekonfidentsiaalse kokkuvõtte, millele lisatakse märge „For inspection by interested parties“ (tutvumiseks huvitatud isikutele). Need kokkuvõtted peaksid olema piisavalt üksikasjalikud, et konfidentsiaalsena esitatud teabe sisust oleks võimalik vajalikul määral aru saada. Kui konfidentsiaalset teavet edastav huvitatud isik ei esita nõutava vormi ja kvaliteediga mittekonfidentsiaalset kokkuvõtet, võib sellise konfidentsiaalse teabe jätta arvesse võtmata.

                     (24)

                     Huvitatud isikutel palutakse esitada kõik esildised ja taotlused, sealhulgas skaneeritud volikirjad ja sertifikaadid e-postiga või TRON.tdi kaudu (https://webgate.ec. europa.eu/tron/TDI) (9). E-posti või TRON.tdi platvormi kasutades nõustuvad huvitatud isikud elektrooniliselt esitatavate materjalide suhtes kehtivate eeskirjadega, mis on esitatud dokumendis „CORRESPONDENCE WITH THE EUROPEAN COMMISSION IN TRADE DEFENCE CASES“ ja avaldatud kaubanduse peadirektoraadi veebisaidil: http://trade.ec.europa.eu/doclib/docs/2011/june/tradoc_148003.pdf. Huvitatud isikud peavad teatama oma nime, aadressi, telefoni ja kehtiva e-posti aadressi ning nad peaksid tagama, et esitatud e-posti aadress on toimiv ametlik e-post, mida kontrollitakse iga päev. Kui kontaktandmed on esitatud, suhtleb komisjon huvitatud isikutega ainult e-posti teel, välja arvatud juhul, kui nad avaldavad selgelt soovi saada kõik dokumendid komisjonilt teiste sidevahendite kaudu või kui dokumendi laad nõuab selle saatmist tähitud kirjaga. Huvitatud isikud leiavad täiendavad eeskirjad ja lisateabe komisjoniga suhtlemise, sealhulgas e-posti teel saadetavate esildiste suhtes kehtivate põhimõtete kohta eespool osutatud huvitatud isikute jaoks koostatud juhendist.

                                 Komisjoni postiaadress:

                                 European Commission

                                 Directorate-General for Trade

                                 Directorate H Office: CHAR 04/039 1049 Brussels

                                 BELGIQUE/BELGIË

                                 E-post: TRADE-R563-BICYCLES-CIRC@ec.europa.eu

               2.6.   Koostööst keeldumine

                     (25)

                     Kui huvitatud isik ei võimalda juurdepääsu vajalikule teabele või ei esita vajalikku teavet ettenähtud tähtaja jooksul või takistab märkimisväärselt uurimist, võib vastavalt alusmääruse artiklile 18 nii positiivsed kui ka negatiivsed järeldused teha kättesaadavate faktide põhjal.

                     (26)

                     Kui selgub, et huvitatud isik on esitanud väära või eksitavat teavet, võib sellise teabe jätta arvesse võtmata ning toetuda kättesaadavatele faktidele.

                     (27)

                     Kui huvitatud isik ei tee koostööd või teeb seda üksnes osaliselt ning kui seetõttu põhinevad järeldused kättesaadavatel faktidel vastavalt alusmääruse artiklile 18, võib tulemus olla asjaomasele isikule ebasoodsam, kui see oleks olnud tema koostöö korral.

                     (28)

                     Elektroonilises vormis koostöö puudumist ei loeta koostööst keeldumiseks, kui huvitatud isik selgitab, et nõutav koostöövorm tooks kaasa ebaratsionaalse lisakoormuse või põhjendamatud lisakulud. Huvitatud isik peab komisjoniga viivitamata ühendust võtma.

               2.7.   Ärakuulamise eest vastutav ametnik

                     (29)

                     Huvitatud isikud võivad taotleda kaubandusmenetluses ärakuulamise eest vastutava ametniku sekkumist. Ärakuulamise eest vastutav ametnik on vahendaja huvitatud isikute ja uurimist korraldavate komisjoni talituste vahel. Ärakuulamise eest vastutav ametnik tegeleb toimikule juurdepääsu taotlustega, vaidlustega dokumentide konfidentsiaalsuse üle, tähtaegade pikendamise taotlustega ja kolmandate isikute ärakuulamistaotlustega. Ärakuulamise eest vastutav ametnik võib korraldada huvitatud isiku ärakuulamise ja olla vahendaja tagamaks, et huvitatud isikud saaksid oma kaitseõigusi täiel määral kasutada.

                     (30)

                     Taotlus saada ärakuulamise eest vastutava ametniku juures ära kuulatud tuleks esitada kirjalikult ning taotlust tuleks põhjendada. Ärakuulamise eest vastutav ametnik uurib taotluse põhjendusi. Põhimõtteliselt peab ärakuulamise korraldama üksnes juhul, kui komisjoni talitustega ei ole küsimusi nõuetekohaselt lahendatud.

                     (31)

                     Taotlus tuleb esitada aegsasti ja viivitamata, et mitte takistada menetluse nõuetekohast kulgu. Selleks peavad huvitatud isikud taotlema ärakuulamise eest vastutava ametniku sekkumist võimalikult kiiresti pärast sellist sekkumist õigustava juhtumi esinemist. Kui selline ärakuulamistaotlus on esitatud pärast kõnealuseid tähtaegu, uurib ärakuulamise eest vastutav ametnik ka tähtajast hiljem esitatud taotluste põhjendusi, tõstatatud küsimuste laadi ja nende mõju kaitseõigusele, võttes nõuetekohaselt arvesse uurimise head haldamist ja õigeaegset lõpuleviimist.

                     (32)

                     Lisateave ja kontaktandmed on huvitatud isikutele kättesaadavad kaubanduse peadirektoraadis ärakuulamise eest vastutava ametniku veebisaidil: http://ec.europa.eu/trade/trade-policy-and-you/contacts/hearing-officer/.

               2.8.   Isikuandmete töötlemine

                     (33)

                     Kõiki uurimise käigus kogutud isikuandmeid töödeldakse vastavalt Euroopa Parlamendi ja nõukogu määrusele (EL) 2018/1725 (10).

                     (34)

                     Andmekaitset käsitlev teade, milles teavitatakse kõiki isikuid isikuandmete töötlemisest komisjoni kaubanduskaitsetegevuse raames, on kättesaadav kaubanduse peadirektoraadi veebisaidil: https://trade.ec.europa.eu/doclib/docs/2019/april/tradoc_157872.pdf

               2.9.   Juhised tolliasutustele

                     (35)

                     Liikmesriikide tolliasutused peavad ootama taasalustatud uurimise tulemuse avaldamist, enne kui nad teevad otsuse käesoleva määrusega hõlmatud tollimaksude tagasimaksmise ja vähendamise nõuete kohta. Tulemus peaks avaldatama üheksa kuu jooksul alates käesoleva määruse avaldamise kuupäevast.

               2.10.   Avalikustamine

                     (36)

                     Huvitatud isikuid teavitatakse seejärel olulistest asjaoludest ja kaalutlustest, mille põhjal kavatsetakse otsus rakendada, ning neile antakse võimalus esitada märkusi,

               ON VASTU VÕTNUD KÄESOLEVA MÄÄRUSE:

            Artikkel 1
            Komisjon taasalustab meetmetest kõrvalehoidmist käsitlevat uurimist seoses nõukogu 29. mai 2013. aasta rakendusmäärusega (EL) nr 501/2013, millega laiendati Hiina Rahvavabariigist pärit jalgrataste impordi suhtes määrusega (EL) nr 990/2011 kehtestatud lõplikku dumpinguvastast tollimaksu Indoneesiast, Malaisiast, Sri Lankalt ja Tuneesiast lähetatud jalgrataste ja muude mootorita ratassõidukite (kaasa arvatud kolmerattalised veojalgrattad, kuid mitte monorattad), mis praegu kuuluvad CN-koodide ex 8712 00 30 ja ex 8712 00 70 alla (TARICi koodid 8712003010 ja 8712007091) impordile olenemata sellest, kas päritolumaana on deklareeritud Indoneesia, Malaisia, Sri Lanka või Tuneesia või mitte.

            Artikkel 2

               1.   Liikmesriikide tolliasutused võtavad vastavalt alusmääruse artikli 13 lõikele 3 ja artikli 14 lõikele 5 asjakohaseid meetmeid käesoleva määruse artiklis 1 määratletud toote impordi registreerimiseks liitu importimise korral.

               2.   Registreerimisnõue aegub üheksa kuu möödumisel käesoleva määruse jõustumise kuupäevast.

            Artikkel 3
            Liikmesriikide tolliasutused peavad ootama taasalustatud uurimise tulemuse avaldamist, enne kui nad teevad otsuse käesoleva määrusega hõlmatud tollimaksude tagasimaksmise ja vähendamise nõuete kohta.

            Artikkel 4
            Käesolev määrus jõustub järgmisel päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 29. november 2019

                  Komisjoni nimel

                  president

               Jean-Claude JUNCKER

            (1)  ELT L 176, 30.6.2016, lk 21.

            (2)  Komisjoni 25. septembri 2012. aasta määrus (EL) nr 875/2012, millega algatatakse uurimine seoses võimaliku kõrvalehoidmisega Indoneesiast, Malaisiast, Sri Lankast ja Tuneesiast saadetud Hiina Rahvavabariigist pärit jalgrataste impordi suhtes nõukogu rakendusmäärusega (EL) nr 990/2011 kehtestatud dumpinguvastastest meetmetest, olenemata sellest, kas jalgrattad on deklareeritud Indoneesiast, Malaisiast, Sri Lankast ja Tuneesiast pärinevana või mitte, ning kehtestatakse kõnealuse impordi suhtes registreerimisnõue (ELT L258, 26.9.2012, lk 21).

            (3)  Nõukogu 29. mai 2013. aasta rakendusmäärus (EL) nr 501/2013, millega laiendatakse Hiina Rahvavabariigist pärit jalgrataste impordi suhtes määrusega (EL) nr 990/2011 kehtestatud lõplikku dumpinguvastast tollimaksu Indoneesiast, Malaisiast, Sri Lankalt ja Tuneesiast lähetatud jalgrataste impordile olenemata sellest, kas päritolumaana on deklareeritud Indoneesia, Malaisia, Sri Lanka või Tuneesia või mitte (ELT L 153, 5.6.2013, lk 1).

            (4)  Liidetud kohtuasjad C-248/15P (liidu tootmisharu esitatud apellatsioonkaebus), C-254/15P (Euroopa Komisjoni esitatud apellatsioonkaebus) ja C-260/15P (Euroopa Liidu Nõukogu esitatud apellatsioonkaebus).

            (5)  Euroopa Kohtu otsus, 15. märts 2018, Deichmann, C-256/16, ECLI:EU:C:2018:187, punkt 73; vt ka Euroopa Kohtu otsus, 19. juuni 2019, P&J Clark International, C-612/16, ECLI:EU:C:2019:508, punkt 43.

            (6)  Samas, punkt 74; vt ka Euroopa Kohtu otsus, 19. juuni 2019, P&J Clark International, C-612/16, ECLI:EU:C:2019:508, punkt 43.

            (7)  Kohtuotsus, 3. oktoober 2000, Industrie des Poudres Sphériques vs. nõukogu, C-458/98, ECLI:EU:C:2000:531, punktid 80–85.

            (8)  Dokument märkega „Limited“ on konfidentsiaalne dokument vastavalt Euroopa Parlamendi ja nõukogu määruse (EL) 2016/1036 (ELT L 176, 30.6.2016, lk 21) artiklile 19 ja WTO GATT 1994 VI artikli rakendamise lepingu (dumpinguvastane leping) artiklile 6. Seda dokumenti kaitstakse ka Euroopa Parlamendi ja nõukogu määruse (EÜ) nr 1049/2001 (EÜT L 145, 31.5.2001, lk 43) artikli 4 kohaselt.

            (9)  TRON.tdi-le juurdepääsu saamiseks on huvitatud isikutel vajalik EU Login konto. Juhised TRON.tdi-s registreerimiseks ja selle kasutamiseks on aadressil: https://webgate.ec.europa.eu/tron/resources/documents/gettingStarted.pdf.

            (10)  Euroopa Parlamendi ja nõukogu 23. oktoobri 2018. aasta määrus (EL) 2018/1725, mis käsitleb füüsiliste isikute kaitset isikuandmete töötlemisel liidu institutsioonides, organites ja asutustes ning isikuandmete vaba liikumist, ning millega tunnistatakse kehtetuks määrus (EÜ) nr 45/2001 ja otsus nr 1247/2002/EÜ (ELT L 295, 21.11.2018, lk 39).


title: Komisjoni rakendusmäärus (EL) 2019/2029, 29. november 2019, millega antakse liidu luba üksikule biotsiidile CVAS Disinfectant product based on Propan-2-ol (EMPs kohaldatav tekst)

text:
                  4.12.2019

                  ET

                  Euroopa Liidu Teataja

                  L 313/41

         KOMISJONI RAKENDUSMÄÄRUS (EL) 2019/2029,
         29. november 2019,
         millega antakse liidu luba üksikule biotsiidile „CVAS Disinfectant product based on Propan-2-ol“
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. mai 2012. aasta määrust (EL) nr 528/2012, milles käsitletakse biotsiidide turul kättesaadavaks tegemist ja kasutamist, (1) eelkõige selle artikli 44 lõike 5 esimest lõiku,
         ning arvestades järgmist:

                     (1)

                     29. juunil 2016 esitas ettevõtja SCC GmbH (CVAS Development GmbH nimel) määruse (EL) nr 528/2012 artikli 43 lõike 1 kohase loataotluse üksiku biotsiidi jaoks, mille nimi on „CVAS Disinfectant product based on Propan-2-ol“ (propaan-2-oolipõhine CVASi desinfektsioonivahend) ja mis kuulub kõnealuse määruse V lisas kirjeldatud tooteliikidesse 2 ja 4, ning lisas kirjaliku kinnituse selle kohta, et Saksamaa pädev asutus on nõustunud taotlust hindama. Taotlus registreeriti biotsiidiregistris registrinumbriga BC-DH025620-60.

                     (2)

                     „CVAS Disinfectant product based on Propan-2-ol“ sisaldab toimeainena propaan-2-ooli, mis on lisatud määruse (EL) nr 528/2012 artikli 9 lõikes 2 osutatud liidu heakskiidetud toimeainete nimekirja.

                     (3)

                     17. augustil 2018 esitas hindav pädev asutus määruse (EL) nr 528/2012 artikli 44 lõike 1 kohaselt hindamisaruande ja oma järeldused Euroopa Kemikaaliametile (edaspidi „kemikaaliamet“).

                     (4)

                     25. märtsil 2019 esitas kemikaaliamet komisjonile arvamuse (2) ning määruse (EL) nr 528/2012 artikli 44 lõike 3 kohaselt üksiku biotsiidi „CVAS Disinfectant product based on Propan-2-ol“ omaduste kokkuvõtte kavandi ning biotsiidi lõpliku hindamisaruande. Arvamuses järeldatakse, et „CVAS Disinfectant product based on Propan-2-ol“ vastab määruse (EL) nr 528/2012 artikli 3 lõike 1 punktis r sätestatud üksiku biotsiidi määratlusele, et selle jaoks saab taotleda liidu luba kooskõlas kõnealuse määruse artikli 42 lõikega 1 ning et biotsiidi omaduste kokkuvõtte kavandi kohaselt vastab biotsiid kõnealuse määruse artikli 19 lõikes 1 sätestatud tingimustele.

                     (5)

                     3. juunil 2019 edastas kemikaaliamet komisjonile biotsiidi omaduste kokkuvõtte kavandi kõigis liidu ametlikes keeltes vastavalt määruse (EL) nr 528/2012 artikli 44 lõikele 4.

                     (6)

                     Komisjon on kemikaaliametiga samal arvamusel ning leiab seega, et on asjakohane anda biotsiidi „CVAS Disinfectant product based on Propan-2-ol“ jaoks liidu luba.

                     (7)

                     Käesoleva määrusega ettenähtud meetmed on kooskõlas alalise biotsiidikomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Ettevõtjale CVAS Development GmbH antakse liidu luba üksiku biotsiidi „CVAS Disinfectant product based on Propan-2-ol“ (loa number on EU-0020461-0000) turul kättesaadavaks tegemise ja kasutamise jaoks vastavalt lisas esitatud biotsiidi omaduste kokkuvõttele.
            Liidu luba kehtib alates 24. detsembrist 2019 kuni 30. novembrini 2029.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 29. november 2019

                  Komisjoni nimel

                  president

               Jean-Claude JUNCKER

            (1)  ELT L 167, 27.6.2012, lk 1.

            (2)  Euroopa Kemikaaliameti 28. veebruari 2019. aasta arvamus liidu loa andmise kohta biotsiidi „CVAS Disinfectant product based on Propan-2-ol“ jaoks (ECHA/BPC/222/2019).

            LISA

               Biotsiidi omaduste kokkuvõte

            CVAS Disinfectant product based on Propan-2-ol
            Tooteliik 2. Desinfektsioonivahendid ja algitsiidid, mis ei ole mõeldud otseseks kasutamiseks inimeste või loomade puhul (desinfektsioonivahendid)
            Tooteliik 4. Toidu- ja söödaruumid (desinfektsioonivahendid)
            Loa number: EU-0020461-0000
            R4BP registrinumber: EU-0020461-0000
            1.   HALDUSTEAVE
            1.1.   Toote kaubanduslik(ud) nimetus(ed)

                        Kaubanduslik nimetus

                        CVAS Disinfectant product based on Propan-2-ol
                        calgonit DS 622
                        R 3000 SCHNELLDESINFEKTION
                        IPADES 70
                        Alpha Septin
                        Blu-Sept
                        Disinfect home
                        Schnell Des
                        Disinfect Rapid
                        Bakt-Ex Pur
                        Bakt-Ex Rapid
                        ROTIE-DES quick
                        Bactazol I
                        Dezynfektator
                        EOSSAN-Desinfektionsspray-Fluid
                        FS-7-Spray
                        Gartengeräte Hygiene Spray
                        NeudoClean Hygiene Spray

                  1.2.   Loaomanik

                        Loaomaniku nimi ja aadress

                        Nimi

                        CVAS Development GmbH

                        Aadress

                        Dr. Albert Reimann Str. 16a, 68526, Ladenburg, Saksamaa

                        Loa number

                        EU-0020461-0000

                           R4BP registrinumber

                        EU-0020461-0000

                        Loa andmise kuupäev

                        24. detsember 2019

                        Loa kehtivusaja lõppkuupäev

                        30. november 2029

                  1.3.   Toote tootja(d)

                        Tootja nimi

                        Brenntag GmbH

                        Tootja aadress

                        Messeallee 11, 45131 Essen Saksamaa

                        Tootmiskohtade asukoht

                        Am Nordseekai 22, 73207 Plochingen Saksamaa

                        Tootja nimi

                        Calvatis GmbH

                        Tootja aadress

                        Dr. Albert Reimann Str. 16a, 68526 Ladenburg Saksamaa

                        Tootmiskohtade asukoht

                        Dr. Albert Reimann Str. 16a, 68526 Ladenburg Saksamaa

                        Tootja nimi

                        Arthur Schopf Hygiene GmbH & Co. KG

                        Tootja aadress

                        Pfaffensteinstr. 1, 83115 Neubeuern Saksamaa

                        Tootmiskohtade asukoht

                        Pfaffensteinstr. 1, 83115 Neubeuern Saksamaa

                  1.4.   Toimeaine(te) tootja(d)

                        Toimeaine

                        Propaan-2-ool

                        Tootja nimi

                        Shell Nederland Raffinaderij B.V.

                        Tootja aadress

                        Vondelingenweg 601, 3196 KK, Vodelingenenplaat Rotterdam Holland

                        Tootmiskohtade asukoht

                        Vondelingenweg 601, 3196 KK, Vodelingenenplaat Rotterdam Holland

                        Toimeaine

                        Propaan-2-ool

                        Tootja nimi

                        ExxonMobil

                        Tootja aadress

                        4999 Scenic Highway, LA 70897 Baton Rouge, Louisana Ühendriigid

                        Tootmiskohtade asukoht

                        4999 Scenic Highway, LA 70897 Baton Rouge, Louisana Ühendriigid

                        Toimeaine

                        Propaan-2-ool

                        Tootja nimi

                        INEOS Solvents Germany GmbH

                        Tootja aadress

                        Römerstraße 733, 47443 Moers Saksamaa

                        Tootmiskohtade asukoht

                        Römerstraße 733, 47443 Moers Saksamaa

                  2.   TOOTE KOOSTIS JA OLEK
            2.1.   Kvalitatiivne ja kvantitatiivne teave toote koostise kohta

                        Tavanimetus

                        IUPAC nimetus

                        Funktsioon

                        CAS number

                        EÜ number

                        Sisaldus (%)

                        Propaan-2-ool

                        Toimeaine

                        67–63-0

                        200–661-7

                        61,25

                  2.2.   Oleku kirjeldus

            Muu vedelik (kasutusvalmis)
            3.   OHU- JA HOIATUSLAUSED

                        Ohulaused

                        Väga tuleohtlik vedelik ja aur.
                        Põhjustab tugevat silmade ärritust.
                        Võib põhjustada unisust või peapööritust.
                        Korduv kokkupuude võib põhjustada naha kuivust või lõhenemist.

                        Hoiatuslaused

                        Arsti poole pöördudes võtta kaasa toote pakend või etikett.
                        Hoida lastele kättesaamatus kohas.
                        Hoida eemal soojusallikast, kuumadest pindadest, sädemetest, leekidest ja muudest süüteallikatest. – Mitte suitsetada.
                        Hoida pakend tihedalt suletuna.
                        Vältida auru sissehingamist.
                        Käidelda üksnes välitingimustes või hästi ventileeritavas kohas.
                        Kanda kaitseprille.
                        SILMA SATTUMISE KORRAL:Loputada mitme minuti jooksul ettevaatlikult veega.Eemaldada kontaktläätsed, kui neid kasutatakse ja kui neid on kerge eemaldada. Loputada veel kord.
                        Halva enesetunde korral võtta ühendust MÜRGISTUSTEABEKESKUSEGA.
                        Kui silmade ärritus ei möödu:Pöörduda arsti poole.
                        Hoida hästi ventileeritavas kohas.Hoida jahedas.
                        Hoida lukustatult.
                        Sisu kõrvaldada mahuti kõrvaldada vastavalt kohalikele eeskirjadele.
                        Pärast käitlemist pesta hoolega käsi.
                        NAHALE (või juustele) SATTUMISE KORRAL:Võtta viivitamata seljast kõik saastunud rõivad.Loputada nahka veega.
                        SISSEHINGAMISE KORRAL:Toimetada isik värske õhu kätte ja hoida asendis, mis võimaldab kergesti hingata.
                        Tulekahju korral:Kustutamiseks kasutada alkoholikindlat vahtu.

                  4.   LUBATUD KASUTUSALA(D)
            4.1.   Kasutusala kirjeldus

               Tabel 1

               Kasutus # 1 – väikeste pindade desinfitseerimine tooteliigis 2 mittekutseliste kasutajate poolt

                        Tooteliik

                        Tooteliik 02 - Desinfektsioonivahendid ja algitsiidid, mis ei ole mõeldud otseseks kasutamiseks inimeste või loomade puhul (desinfektsioonivahendid)

                        Vajadusel lubatud kasutusala täpne kirjeldus

                        -

                        Sihtorganism(id) (sh arengujärgus)

                        Bakterid
                        Pärmseened

                        Kasutuskoht

                        Sisetingimustes
                        Mittepoorsete pindade desinfitseerimine kodumajapidamises.

                        Kasutusmeetod(id)

                        Pihustamine
                        Pihustamine (päästikpihustiga või pumppihustiga)
                        Pihustamine ja pühkimine lapiga
                        Pihustamine (päästikpihustiga või pumppihustiga) ja pühkimine lapiga
                        Ülevalamine ja pühkimine lapiga

                        Kasutuskogus(ed) ja sagedus

                        40–50 ml/m2

                        Kasutajarühm(ad)

                        Tavatarbija (mittekutseline kasutaja)

                        Pakendi suurused ja pakendimaterjal

                                    1.

                                    Pudel: Kõrge tihedusega polüetüleen (HDPE), 250 – 1 000  mL

                                    2.

                                    Aerosoolipumbaga või päästikuga pihustuspeaga pudel: HDPE, 250 – 1 000  ml

                  4.1.1.   Kasutusala spetsiifilised kasutusjuhendid

            Loaomanik peab etiketil täpsustama tüüpilise kasutusmäära lihtsal, hõlpsasti arusaadaval kujul:

                        •

                        Päästikpihusti: pihustada 20 korda 0,5 m kohta2.

                        •

                        Pumppihusti: kanda pinnale 3 juga 100 cm kohta2.

                        •

                        Pudel: kanda pinnale üks mõõtetopsitäis ühe m kohta2

                  4.1.2.   Kasutusala spetsiifilised riskivähendamismeetmed

            Vt punkt 5.2
            4.1.3.   Vajadusel tõenäoline otsene või kaudne kahjulik toime, esmaabimeetmed ja keskkonnakaitsemeetmed hädaolukorras.

            Vt punkt 5.3
            4.1.4.   Vajadusel juhised toote ja selle pakendi ohutuks hävitamiseks.

            Vt punkt 5.4
            4.1.5.   Vajadusel toote ladustamistingimused ja säilivusaeg normaalsetes ladustamistingimustes.

            Vt punkt 5.5
            4.2.   Kasutusala kirjeldus

               Tabel 2

               Kasutus # 2 – väikeste pindade desinfitseerimine tooteliigis 2 kutseliste kasutajate poolt

                        Tooteliik

                        Tooteliik 02 - Desinfektsioonivahendid ja algitsiidid, mis ei ole mõeldud otseseks kasutamiseks inimeste või loomade puhul (desinfektsioonivahendid)

                        Vajadusel lubatud kasutusala täpne kirjeldus

                        -

                        Sihtorganism(id) (sh arengujärgus)

                        Bakterid
                        Pärmseened

                        Kasutuskoht

                        Sisetingimustes
                        Mittepoorsete pindade desinfitseerimine tööstuses, väikeettevõtetes, asutustes ja kodumajapidamises.

                        Kasutusmeetod(id)

                        Pihustamine
                        Pihustamine (päästikpihustiga või pumppihustiga)
                        Pihustamine ja pühkimine lapiga
                        Pihustamine (päästikpihustiga või pumppihustiga) ja pühkimine lapiga
                        Ülevalamine ja pühkimine lapiga

                        Kasutuskogus(ed) ja sagedus

                        40–50 ml/m2

                        Kasutajarühm(ad)

                        Kutseline kasutaja

                        Pakendi suurused ja pakendimaterjal

                                    1.

                                    Pudel: HDPE, 250–1 000  ml

                                    2.

                                    Aerosoolipumbaga või päästikuga pihustuspeaga pudel: HDPE, 250 – 1 000  ml

                                    3.

                                    Mahtlastikonteinerid (IBC): HDPE, 720 l

                                    4.

                                    Vaat: teras, tsingitud ja värvitud, 200–220 l

                                    5.

                                    Kanister: HDPE 5–50 l

                  4.2.1.   Kasutusala spetsiifilised kasutusjuhendid

            Vt punkt 5.1
            4.2.2.   Kasutusala spetsiifilised riskivähendamismeetmed

                        1.

                        Järgmist isiklikku riskivähendamismeedet võib kaaluda toiduainete töötlemisseadmete desinfitseerimisel ja täitmisprotseduuride puhul, välja arvatud juhul kui selle saab asendada tehniliste ja organisatsiooniliste meetmetega: toote käitlemise ajal on soovitatav kanda kaitseprille.

                        2.

                        Toode on ette nähtud ainult väikeste pindade desinfitseerimiseks.

                  4.2.3.   Vajadusel tõenäoline otsene või kaudne kahjulik toime, esmaabimeetmed ja keskkonnakaitsemeetmed hädaolukorras.

            Vt punkt 5.3
            4.2.4.   Vajadusel juhised toote ja selle pakendi ohutuks hävitamiseks.

            Vt punkt 5.4
            4.2.5.   Vajadusel toote ladustamistingimused ja säilivusaeg normaalsetes ladustamistingimustes.

            Vt punkt 5.5.
            4.3.   Kasutusala kirjeldus

               Tabel 3

               Kasutus # 3 – väikeste pindade desinfitseerimine tooteliigis 4 mittekutseliste kasutajate poolt

                        Tooteliik

                        Tooteliik 04 - Toidu- ja söödaruumid (desinfektsioonivahendid)

                        Vajadusel lubatud kasutusala täpne kirjeldus

                        -

                        Sihtorganism(id) (sh arengujärgus)

                        Bakterid
                        Pärmseened

                        Kasutuskoht

                        Sisetingimustes
                        Mittepoorsete pindade desinfitseerimine köökides. Aiandustarvikute desinfitseerimine ainult inimeste hügieeni otstarbel.
                        Aiandustarvikute desinfitseerimine ainult inimeste hügieeni otstarbel.

                        Kasutusmeetod(id)

                        Pihustamine
                        Pihustamine (päästikpihustiga või pumppihustiga)
                        Pihustamine ja pühkimine lapiga
                        Pihustamine (päästikpihustiga või pumppihustiga) ja pühkimine lapiga
                        Ülevalamine ja pühkimine lapiga

                        Kasutuskogus(ed) ja sagedus

                        40–50 ml/m2

                        Kasutajarühm(ad)

                        Tavatarbija (mittekutseline kasutaja)

                        Pakendi suurused ja pakendimaterjal

                                    1.

                                    Pudel: HDPE, 250 – 1 000  ml

                                    2.

                                    Aerosoolipumbaga või päästikuga pihustuspeaga pudel: HDPE, 250 – 1 000  ml

                  4.3.1.   Kasutusala spetsiifilised kasutusjuhendid

                        1.

                        Kasutamiseks toatemperatuuril (20 ± 2 °C).

                        2.

                        Loaomanik peab etiketil täpsustama tüüpilise kasutusmäära lihtsal, hõlpsasti arusaadaval kujul:

                                    •

                                    Päästikpihusti: pihustada 20 korda 0,5 m kohta2.

                                    •

                                    Pumppihusti: kanda pinnale 3 juga 100 cm kohta2.

                                    •

                                    Pudel: kanda pinnale üks mõõtetopsitäis ühe m kohta2

                        3.

                        Aiandustarvikute desinfitseerimine ainult inimeste hügieeni otstarbel.

                        4.

                        Desinfitseerida aiandustarvikuid ainult siseruumis.

                  4.3.2.   Kasutusala spetsiifilised riskivähendamismeetmed

            Vt punkt 5.2
            4.3.3.   Vajadusel tõenäoline otsene või kaudne kahjulik toime, esmaabimeetmed ja keskkonnakaitsemeetmed hädaolukorras.

            Vt punkt 5.3
            4.3.4.   Vajadusel juhised toote ja selle pakendi ohutuks hävitamiseks.

            Vt punkt 5.4
            4.3.5.   Vajadusel toote ladustamistingimused ja säilivusaeg normaalsetes ladustamistingimustes.

            Vt punkt 5.5
            4.4.   Kasutusala kirjeldus

               Tabel 4

               Kasutus # 4 – väikeste pindade desinfitseerimine tooteliigis 4 kutseliste kasutajate poolt

                        Tooteliik

                        Tooteliik 04 - Toidu- ja söödaruumid (desinfektsioonivahendid)

                        Vajadusel lubatud kasutusala täpne kirjeldus

                        -

                        Sihtorganism(id) (sh arengujärgus)

                        Bakterid
                        Pärmseened

                        Kasutuskoht

                        Sisetingimustes
                        Mittepoorsete pindade desinfitseerimine sööklates või köökides, toiduainetööstuses (sh õlletehased).
                        Aiandustarvikute desinfitseerimine ainult inimeste hügieeni otstarbel.

                        Kasutusmeetod(id)

                        Pihustamine
                        Pihustamine (päästikpihustiga või pumppihustiga)
                        Pihustamine ja pühkimine lapiga
                        Pihustamine (päästikpihustiga või pumppihustiga) ja pühkimine lapiga
                        Ülevalamine ja pühkimine lapiga

                        Kasutuskogus(ed) ja sagedus

                        40–50 ml/m2 - -

                        Kasutajarühm(ad)

                        Kutseline kasutaja

                        Pakendi suurused ja pakendimaterjal

                                    1.

                                    Pudel: HDPE, 250–1000 ml

                                    2.

                                    Aerosoolipumbaga või päästikuga pihustuspeaga pudel: HDPE, 250 – 1 000  ml

                                    3.

                                    Mahtlastikonteiner: HDPE, 720 l

                                    4.

                                    Vaat: teras, tsingitud ja värvitud, 200–220 l

                                    5.

                                    Kanister: HDPE 5–50 l

                  4.4.1.   Kasutusala spetsiifilised kasutusjuhendid

                        1.

                        Kasutamiseks toatemperatuuril (20 ± 2 °C).

                        2.

                        Aiandustarvikute desinfitseerimine ainult inimeste hügieeni otstarbel.

                        3.

                        Desinfitseerida aiandustarvikuid ainult siseruumis.

                  4.4.2.   Kasutusala spetsiifilised riskivähendamismeetmed

                        1.

                        Tagada piisav ventilatsioon (tööstusventilatsioon või hoida aknad ja uksed lahti).

                        2.

                        Toode on ette nähtud ainult väikeste pindade desinfitseerimiseks.

                        3.

                        Järgmist isiklikku riskivähendamismeedet võib kaaluda toiduainete töötlemisseadmete desinfitseerimisel ja täitmisprotseduuride puhul, välja arvatud juhul, kui selle saab asendada tehniliste ja organisatsiooniliste meetmetega: toote käitlemise ajal on soovitatav kanda kaitseprille.

                  4.4.3.   Vajadusel tõenäoline otsene või kaudne kahjulik toime, esmaabimeetmed ja keskkonnakaitsemeetmed hädaolukorras.

            Vt punkt 5.3
            4.4.4.   Vajadusel juhised toote ja selle pakendi ohutuks hävitamiseks.

            Vt punkt 5.4
            4.4.5.   Vajadusel toote ladustamistingimused ja säilivusaeg normaalsetes ladustamistingimustes.

            Vt punkt 5.5
            5.   ÜLDISED KASUTAMISJUHISED (1)

            5.1.   Kasutusjuhendid

                        1.

                        Enne kasutamist puhastada pindasid.

                        2.

                        Kanda toode peale lahjendamata kujul pihustamise teel. Tagada, et pinnad oleksid täiesti märjad. Lasta mõjuda vähemalt 15 minutit.

                        3.

                        Kanda toode peale lahjendamata kujul pihustamise/ülevalamise teel ja seejärel pühkida lapiga üle pinna. Tagada, et pinnad oleksid täiesti märjad. Lasta mõjuda vähemalt 5 minutit.

                        4.

                        Mitte kanda toodet peale rohkem kui 50 ml/m2.

                        5.

                        Kasutatud lapid kõrvaldada kinnises mahutis.

                        6.

                        Ainult mittekutseliste kasutajate puhul: mitte kasutada rohkem kui 4 korda päevas.

                  5.2.   Riskivähendamismeetmed

                        1.

                        Hoida lastele ja lemmikloomadele kättesaamatus kohas.

                        2.

                        Vältida silma sattumist.

                        3.

                        Mitte kasutada väikelaste juuresolekul.

                        4.

                        Hoida lapsed ja lemmikloomad eemal ruumidest, kus tehakse desinfitseerimist. Tagada piisav ventilatsioon enne, kui lapsed sisenevad töödeldud ruumidesse.

                        5.

                        Mahuti täitmisel tuleb kasutada lehtrit.

                  5.3.   Tõenäoline otsene või kaudne kahjulik toime, esmaabimeetmed ja keskkonnakaitsemeetmed hädaolukorras

            Esmaabi

                        1.

                        SISSEHINGAMISE KORRAL: toimetada kannatanu värske õhu kätte ja hoida asendis, mis võimaldab kergesti hingata.

                        2.

                        SILMA SATTUMISE KORRAL: loputada ettevaatlikult mitme minuti jooksul veega. Eemaldada kontaktläätsed, kui neid kasutatakse ja kui neid on kerge eemaldada, jätkata loputamist.

                        3.

                        Halva enesetunde korral helistada MÜRGISTUSTEABEKESKUSESSE või arstile.

                        4.

                        Kui silmade ärritus ei möödu, pöörduda arsti poole.

                  5.4.   Juhised toote ja selle pakendi ohutuks hävitamiseks

            Peale töötlemist kõrvaldada kasutamata toode ja pakend vastavalt kohalikele nõuetele.
            5.5.   Toote ladustamistingimused ja säilivusaeg normaalsetes ladustamistingimustes

            Hoida jahedas (temperatuuril mitte üle 30 °C) ja kaitsta külmumise eest.
            Säilivusaeg: 24 kuud.
            6.   MUU TEAVE
            Võtta teadmiseks, et toote riskihindamisel kasutati toimeaine propaan-2-ooli puhul (CAS nr: 67–63-0) Euroopa viiteväärtust 129,28 mg/m3.

               (1)  Käesolevas jaotises esitatud kasutusjuhised, riskivähendusmeetmed ja muud kasutamisjuhised kehtivad iga lubatud kasutuse puhul.